**Invitasjon til Kostertur**

# med Sandefjord Kajakklubb **12.** **- 14. august 2022**

Forbehold om endringer i reiseregler. *https://www.colorline.no/sandefjord-stromstad/ofte-stilte-sporsmal*

**TUREN:**

**FREDAG:** Colorline fra Sandefjord kl 17. Padleturen starter fra ferjeterminalen i Strømstad så fort vi er ute av ferja og båtene ferdig pakka. Derfra går turen ut til **Store Brattskjær** sør for Kosterøyene, der vi slår leir. Vi tar pauser etter behov underveis, men prøver å utnytte dagslyset.

Vi padler langs land så langt det er mulig før vi krysser over Kostersundet. Turen vil være **eksponert for vær og vind**, så krav for å delta er at du må kunne kameratredning, samt kunne padle ca 12km dvs ca 3 timer - mot slutten i mørket.

**Er du usikker på om turen er for krevende? Ta kontakt med turansvarlig**

**LØRDAG:** Lørdagen blir brukt til å utforske øyene sør for koster - og her er det fint!

**SØNDAG:** Vi bryter opp leiren etter frokost og padler tilbake til Strømstad enten via sundet mellom Nord- og Sydkoster eller mellom øyene utenfor Strømstad. Hvis været er bra har vi is- og badepause underveis. Vi bør være tilbake igjen i Strømstad kl. 15.00, og satser på å dusje/skifte på uteanlegget til Strømstad Seilforening. Ferja går tilbake kl. 17.00.



**ALTERNATIV:** Ved skikkelig dårlig vær har vi en plan B.

**PRAKTISK:**

**Oppmøte** på kaia med ferdig pakket kajakk på tralle kl. 16.00. Båten går 17.00 (ColorLine krever oppmøte 1 time før avgang).

**Parkering** er billigst på Tivolitomta.

Husk å låne **tralle** på Granholmen hvis du ikke har selv. Vi får legge trallene igjen på terminalen i Strømstad.

Klubben **bestiller og betaler** ferjebillett tur/retur med buffet.

**Hver og en tar med** telt, mat, drikke, turutstyr, toalettpapir (det er ikke do på øya) og vann(!) for hele helga. Vi kan ikke regne med påfyll av **drikkevann**.

**Tips:** frys ned 1,5-liters flasker med vann og legg i dagsluka, så har du både drikkevann og kjøleskap :-)

Alle må ha **hodelykt**, samt **lys på kajakken,** gjerne rødt lys for å ikke blende (ikke skarpt nødlys)

Har du **spørsmål?** Ta kontakt med turledere:

Åse Svensson [aasetorsdotter@hotmail.com](mailto:aasetorsdotter@hotmail.com) 922 13 615‬

Lars Petter Gustavsen [lars.petter.gustavsen@amedia.no](mailto:lars.petter.gustavsen@amedia.no)

911 81 917

**Bindende påmelding** til delta@sandefjordkajakk.no innen 5. august.

Vi trenger fullt navn, fødselsdato og mobilnummer